Správa zo zahraničnej pracovnej cesty

1.  Účastník ZPC:

Titul, meno a priezvisko:   	Mgr. Peter Mravec
Pracovisko:                         	O OPVaV SEZ , MŠVVaŠ SR, Stromová 1, 813 30 Bratislava
Pracovné zaradenie:         	hlavný štátny radca
Funkcia:			riaditeľ
Znalosť jazykov:                	AJ

2.  Zahraničná pracovná cesta:

Štát:                                     	Belgicko
Mesto:                                 	Brusel 
Vykonaná v dňoch:             	29.11. – 1.12.2010
Prijímajúca organizácia:    	Európska komisia, Európska investičná banka
Účel cesty:                   	Konferencia  a workshopy Európskej investičnej banky, Európskeho investičného fondu a Európskej komisie k aktuálnym témam v súvislosti s iniciatívou JEREMIE a JESSICA
Spôsob financovania:          	Vreckové, stravné, cestovné a ubytovanie hradilo MŠVVaŠ SR (bude refundované z technickej pomoci OP VaV)

3.  Rámcový program pobytu:

29.11.2010	7:00		Odchod z Bratislavy
	10:00		Odlet z Viedne
	12:00		Prílet do Bruselu
	16:00-18:00	Oficiálne otvorenie konferencie	
		
30.11.2010	09:00		Pokračovanie konferencie – workshopy
	17:00		Ukončenie konferencie

1.12.2010	10:00		Odlet z Bruselu
	13:00		Prílet do Viedne 
	15:00		Návrat do Bratislavy

	
4.  Stručný priebeh rokovaní, resp.  študijného pobytu:

29.11.2010
V rámci oficiálneho otvorenia konferencie vystúpili so svojimi prejavmi Johannes Hahn -komisár EK pre regionálnu politiku, Matthias Kollatz-Ahnen – viceprezident skupiny Európskej investičnej banky, Danuta Hubner – predsedníčka Výboru Európskeho parlamentu pre regionálny rozvoj Európskeho parlamentu. Táto konferencia sa koná pravidelne už tretí rok v poradí. MŠVVaŠ SR sa týka jej obsah prostredníctvom iniciatívy Jeremie (Joint European Resources for Micro to Medium Enterprises), ktorá predstavuje spoločnú iniciatívu EK, Európskeho investičného fondu a Európskej investičnej banky. Jej zámerom je zlepšiť prístup k finančným prostriedkom pre malých a stredných podnikateľov prostredníctvom poskytnutia rizikového kapitálu, záručnými schémami, mikropôžičkami a ďalšími formami návratnej pomoci. MŠVVaŠ SR je do iniciatívy Jeremie zapojené prostredníctvom operačného programu Výskum a vývoj, z ktorého je na tento účel vyčlenených vyše 29 mil. eur.

30.11.2010

Workshop 1 – Rôzne trhy, špecializované prístupy k implementácii Jeremie v členských štátoch

V rámci workshopu boli prezentované 3 rôzne typy mechanizmov implementácie Jeremie niektorých členských štátov, ich výhody a skúsenosti s ich reálnym fungovaním.

-	Implementácia prostredníctvom regionálnej rozvojovej agentúry (Andalúzia, Španielsko)
-	Rizikový kapitál z Európskeho fondu regionálneho rozvoja (región severozápadného Anglicka)
-	Národný holdingový fond (Maďarsko)

K jednotlivým typom implementácie prebehla diskusia, v rámci ktorej boli vysvetlené zo strany prezentujúcich aktuálne riešené úlohy, dosiahnuté výsledky a perspektívy ich modelu implementácie.

Slovenská republika implementuje Jeremie iným spôsobom, a to prostredníctvom holdingového fondu, ktorého manažérom je Európsky investičný fond. Tento model bol prezentovaný na minuloročnej konferencii. 

Všetky uvedené modely sú legitímne a v súlade s legislatívnymi možnosťami, výber je v kompetencii členských štátov.

Workshop 2 – Ponaučenia z implementácie Jeremie – úspechy a ťažkosti

Zástupcovia Európskeho investičného fondu odprezentovali aktivity EIF v poslednom období a aktuálny stav Jeremie v jednotlivých krajinách. K 30. 10. 2010 funguje 30 holdingových fondov, z toho 13 celonárodných a 17 regionálnych s celkovou alokáciou vyše 3,5 mld. Eur. EIF je manažérom holdingového fondu v 11 prípadoch v 10 členských krajinách so sumou 1 mld. Eur. (pripojený je pôvodný tabuľkový prehľad)

V ďalšej časti workshopu bola predmetom diskusie pripravovaná príručka pre implementáciu pre operačné procedúry Jeremie, ktorú finalizuje EK (generálne riaditeľstvo pre regionálnu politiku) v spolupráci s EIF. Príručka bude k dispozícii ešte v roku 2010.
Uvedené bolo pomerne kriticky prijaté, pretože príručka bude vydaná pomerne neskoro a pokročilom štádiu formovania jednotlivých modelov, v prípade SR holdingového fondu manažovaného EIF. Omeškanie spôsobuje komplikácie členským štátom a mnohé problémy a otázky sa riešia len ad hoc, zdĺhavo a komplikovane.

Zhrnutie workshopov
O záveroch a priebehu  workshopov informovali:
Richard Pelly, výkonný riaditeľ Európskeho investičného fondu
Matthias Kollatz-Ahnen, viceprezident Európskej investičnej banky
Rudolf Niessler, riaditeľ pre koordináciu politík, generálne riaditeľstvo EK pre regionálnu politiku

Záverečnú časť programu tvorili neformálne diskusie účastníkov prostredníctvom dvoj a viacstranných stretnutí. Zástupca MŠVVaŠ SR sa stretol s Jozefom Stahlom z generálneho riaditeľstva EK pre regionálnu politiku, ktorý je v rámci EK zodpovedný za  iniciatívu Jeremie. Predmetom diskusie boli jednak nové informácie z konferencie ale aj prebiehajúci výkonnostný audit Európskeho dvora audítorov zameraný na Jeremie v Slovenskej republike. Audíori po rozhovoroch na Slovenku (október 2010) budú pokračovať s auditom aj priamo na EK s Jozefom Stahlom.

5.  Odporúčané závery:

Po definitívnom zverejnení príručky pre Jeremie túto rozšíriť pre všetky relevantné subjekty a osoby v SR a následne postupovať v zmysle jej odporúčaní relevantných pre SR.

Naďalej sa aktívne zúčastňovať na odborných diskusiách s EIF a EK o Jeremie

Z:   SEZ                                                                                         T: priebežne  

6.   Prehľad prinesenej dokumentácie a miesto jej uloženia

Dokumentácia prinesená zo ZPC je k dispozícii u účastníka ZPC Mgr. Petra Mravca.

7.   Osobitne vyhodnotený očakávaný prínos ZPC

Konferencia ponúka originálnu možnosť získavať aktuálne informácie priamo od kompetentných orgánov a osôb a v oficiálnych ale aj neoficiálnych diskusiách získať odpovede na otázky, ktoré sú kľúčové pre SR pri Jeremie (správne formovanie holdingového fondu, výber finančných sprostredkovateľov, efektívne zapojenie malých a stredných podnikov).

8.    Spôsob zverejnenia výsledkov ZPC, prenos získaných informácií

Výsledky ZPC budú prezentované na najbližšej porade odboru pre OPVaV. 

Súhlasíme so zverejnením správy na internete

Správu vypracoval: 
Mgr. Peter Mravec, riaditeľ  odboru pre OP VaV, SEZ

Dátum: 15.12.2010

Správu schválil:  
Mgr. Roderik Klinda, poverený zastupovaním GR SEZ